b'\n_START_ARTICLE_\nBedak Jur\xc4\x8dek\n_START_SECTION_\nVsebina\n_START_PARAGRAPH_\n\xc5\xbdivel je stari gra\xc5\xa1\xc4\x8dak, ki je imel dva sinova, ki sta bila zelo pametna in enega, ki so ga imeli vsi za bedaka, ker ni bil tako pameten kot ona dva. Nekega dne je kraljeva h\xc4\x8di razglasila, da se bo poro\xc4\x8dila s tistim, ki bo znal njene besede najbolje obrniti. Na dan snubitve je stari gra\xc5\xa1\xc4\x8dak podaril sinovoma vsakemu svojega konja. Takrat pa se prika\xc5\xbee tretji brat, ki se tudi \xc5\xbeeli potegovati za kraljevo h\xc4\x8derko. Kljub posmehu, ki ga je bil dele\xc5\xbeen, se je povzpel na svojega kozla in od\xc5\xa1el za bratoma. Na poti je na\xc5\xa1el mrtvo vrano, star cokelj brez zgornjega dela in blato, ki si ga je natla\xc4\x8dil v \xc5\xbeepe. Ko je te\xc2\xa0\xc2\xbbnajdbe\xc2\xab\xc2\xa0pokazal bratoma in jima rekel, da jih nese kralji\xc4\x8dni, sta se mu zasmejala in odjahala naprej. Okoli gradu so se \xc5\xbee zbirali radovedne\xc5\xbei, ki so pri\xc5\xa1li gledati kralji\xc4\x8dno, kako sprejema snubce. Snubci so, ko so stopili v dvorano onemeli. Ko je pri\xc5\xa1el na vrsto prvi sin je rekel kralji\xc4\x8dni, da ima stra\xc5\xa1no vro\xc4\x8dino, ona pa mu je odgovorila, da njen o\xc4\x8de pe\xc4\x8de mlade petelin\xc4\x8dke. Na tak odgovor pa ni bil pripravljen in ni ve\xc4\x8d vedel kaj naj re\xc4\x8de, zeto ga je kralji\xc4\x8dna odslovila. Nato je pri\xc5\xa1el na vrsto drugi sin. Tudi pri njemu se je ponovila ista zgodba, ko mu je kralji\xc4\x8dna povedala, da o\xc4\x8de pe\xc4\x8de mlade petelin\xc4\x8dke - ostal je brez besed. Nato pa je v dvorano na svojem kozlu prijahal bedak Jur\xc4\x8dek. Dejal je, da imajo stra\xc5\xa1no vro\xc4\x8dino in kralji\xc4\x8dna mu odvrne, da pe\xc4\x8dejo mlade petrelin\xc4\x8dke. Jur\xc4\x8dek pa vzame vrano in re\xc4\x8de, da bi jo lahko spekli zraven. Kralji\xc4\x8dna pa mu odvrne, da nima posode na kateri bi spekla vrano, zato ji Jur\xc4\x8dek poka\xc5\xbee staro coklo. Kralji\xc4\x8dna \xc5\xa1e zmeraj ni bila zadovoljna - hotela je \xc5\xa1e polivko. Takrat pa vzame Jur\xc4\x8dek iz \xc5\xbeepa \xc5\xa1e blato. Hotela ga je \xc5\xa1e malo prestra\xc5\xa1iti in mu povedala, da pisarji zapisujejo vsako njuno besedo. Jur\xc4\x8dek pa se je domislil in vrgel blato v obraz glavnemu pisarju. Po tem dogodku je bila kralji\xc4\x8dna tako zelo zadovolna z Jur\xc4\x8dkom, da ga je vzela za mo\xc5\xbea. Tako je bedak Jur\xc4\x8dek postal kralj, dobil je \xc5\xbeeno in krono.\n_START_SECTION_\nPredstavitev lika\n_START_PARAGRAPH_\nBedak Jur\xc4\x8dek je potomec starega gra\xc5\xa1\xc4\x8daka. Zato vsi ljudje okoli njega pri\xc4\x8dakujejo, da bo tako pameten in u\xc4\x8den, kot se za tako visok sloj spodobi. Ker pa je Jur\xc4\x8dek bolj obi\xc4\x8dajen in preprost fant in ne ustreza merilom ljudstva, se mu vsi posmehujejo in se nor\xc4\x8dujejo iz njega. Vendar pa se kljub posmehu ne vda in dela po svoji volji. Tako se z bratoma odpravi snubit kraljevo h\xc4\x8derko. Na poti najde tri\xc2\xa0\xc2\xbbuporabne\xc2\xab\xc2\xa0stvari, ki jih bo podaril kralji\xc4\x8dni v dar. In ko pride pred njo, ji doka\xc5\xbee, da zna uporabljati svojo\xc2\xa0\xc2\xbbpamet\xc2\xab, kar kralji\xc4\x8dna zelo ceni, saj ho\xc4\x8de za mo\xc5\xbea nekoga, ki bo pravi\xc4\x8dno vladal in se ne bo oziral le na zakone. Tak\xc5\xa1en kralj bi bil dober, saj bi ga ljudstvo imelo zelo rado. Jur\xc4\x8dek v bistvu bister fant, ki zna sukati svoj jezik in zmeraj najde re\xc5\xa1itev iz zagate. Kljub temu, da sta imela njegova brata ve\xc4\x8d pameti, pa je bil na koncu Jur\xc4\x8dek tisti, ki se je poro\xc4\x8dil s kraljevo h\xc4\x8derko._NEWLINE_Iz tega sledi, da pamet ni zmeraj vse in da v\xc4\x8dasih razum prevlada. Zato je bolje uporabljati svojo logiko, kot pa tisto, kar nas u\xc4\x8dijo knjige in nam vsiljujejo drugi. A pri tem moramo paziti, da vemo vsaj osnovna dejstva na podlagi katerih gradimo naprej.\n_START_SECTION_\nIzdaje\n_START_PARAGRAPH_\nBedak Jur\xc4\x8dek se prvi\xc4\x8d pojavi v sloven\xc5\xa1\xc4\x8dini leta 1988 v zbirki Mladinske knjige, ki se imenuje Zlata ptica. Leta 2001 in kasneje tudi 2006 izide v knjigi Najlep\xc5\xa1e pravljice prav tako pod okriljem zalo\xc5\xbebe Mladinske knjige. Leta 2005 pa izide kot samostojna knjiga in je prepesnitev stare zgodbe.'